CELEX: 32021R1936
Language: fi
Date: 2021-11-09 00:00:00
Title: Komission täytäntöönpanoasetus (EU) 2021/1936, annettu 9 päivänä marraskuuta 2021, täytäntöönpanoasetuksen (EU) 2018/2019 muuttamisesta tiettyjen Israelista peräisin olevien istutettaviksi tarkoitettujen Ficus carica L.- ja Persea americana Mill. -kasvien osalta, täytäntöönpanoasetuksen (EU) 2020/1213 muuttamisesta siltä osin kuin on kyse kyseisten kasvien tuomista unionin alueelle koskevista kasvinsuojelutoimenpiteistä ja viimeksi mainitun täytäntöönpanoasetuksen oikaisemisesta

10.11.2021   
               
               
                  FI
               
               
                  Euroopan unionin virallinen lehti
               
               
                  L 396/27
               
            
         KOMISSION TÄYTÄNTÖÖNPANOASETUS (EU) 2021/1936,
         annettu 9 päivänä marraskuuta 2021,
         täytäntöönpanoasetuksen (EU) 2018/2019 muuttamisesta tiettyjen Israelista peräisin olevien istutettaviksi tarkoitettujen Ficus carica L.- ja Persea americana Mill. -kasvien osalta, täytäntöönpanoasetuksen (EU) 2020/1213 muuttamisesta siltä osin kuin on kyse kyseisten kasvien tuomista unionin alueelle koskevista kasvinsuojelutoimenpiteistä ja viimeksi mainitun täytäntöönpanoasetuksen oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 4 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2018/2019 (2) vahvistetaan alustavan riskinarvioinnin perusteella luettelo vakavan riskin kasveista, kasvituotteista ja muista tavaroista.
                  
               
                     (2)
                  
                  
                     Komission täytäntöönpanoasetuksessa (EU) 2018/2018 (3) vahvistetaan erityiset säännöt menettelystä, jota on noudatettava asetuksen (EU) 2016/2031 42 artiklan 4 kohdassa tarkoitetun riskinarvioinnin tekemiseksi kyseisille vakavan riskin kasveille, kasvituotteille ja muille tavaroille.
                  
               
                     (3)
                  
                  
                     Alustavan arvioinnin perusteella täytäntöönpanoasetuksen (EU) 2018/2019 liitteeseen sisällytettiin vakavan riskin kasveina 35 istutettavaksi tarkoitettua kasvia, jotka ovat peräisin kolmansista maista ja joihin kuuluvat muun muassa Ficus carica L. -laji ja Persea Mill. -suku.
                  
               
                     (4)
                  
                  
                     Asetuksen (EU) 2016/2031 mukaan jos riskinarvioinnin perusteella todetaan, että kasvi, kasvituote tai muu tavara, joka on peräisin kolmannesta maasta, kolmansien maiden ryhmästä tai kolmannen maan erityiseltä alueelta, aiheuttaa tuhoojariskin, joka ei ole hyväksyttävissä, mutta kyseistä riskiä voidaan pienentää hyväksyttävälle tasolle soveltamalla tiettyjä toimenpiteitä, komissio poistaa kyseisen kasvin, kasvituotteen tai muun tavaran täytäntöönpanoasetuksen (EU) 2018/2019 liitteessä olevasta luettelosta ja lisää sen asetuksen (EU) 2016/2031 41 artiklan 2 kohdassa tarkoitettuun luetteloon.
                  
               
                     (5)
                  
                  
                     Komission täytäntöönpanoasetuksessa (EU) 2020/1213 (4) vahvistetaan täytäntöönpanoasetuksen (EU) 2018/2019 liitteestä poistettujen tiettyjen kasvien, kasvituotteiden ja muiden tavaroiden tuomista unionin alueelle koskevat kasvinsuojelutoimenpiteet.
                  
               
                     (6)
                  
                  
                     Israel toimitti 18 päivänä syyskuuta 2019 komissiolle pyynnön, joka koski paljasjuuristen, lepotilassa olevien, lehdettömien, yhden vuoden ikäisten istutettaviksi tarkoitettujen Ficus carica L. -lajin kasvien, joiden halkaisija varren tyvessä on enintään 2 cm, ja Ficus carica L. -lajiin kuuluvien istutettaviksi tarkoitettujen kasvien yhden vuoden ikäisten juurrutettujen pistokkaiden, joissa ei ole lehtiä ja joiden mukana on kasvualusta ja joiden halkaisija varren tyvessä on enintään 1 cm, vientiä unioniin. Pyynnön tueksi esitettiin asiaa koskeva tekninen asiakirja-aineisto.
                  
               
                     (7)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 26 päivänä marraskuuta 2020 tieteellisen lausunnon Israelista peräisin oleviin Ficus carica L. -lajin istutettaviksi tarkoitettuihin kasveihin liittyvästä hyödykkeen riskinarvioinnista (5). Elintarviketurvallisuusviranomainen katsoi, että Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis ja Spodoptera frugiperda ovat asianomaisten istutettaviksi tarkoitettujen kasvien kannalta merkityksellisiä tuhoojia, ja arvioi asiakirja-aineistossa kyseisten tuhoojien osalta kuvatut riskinvähentämistoimenpiteet sekä sen, millä todennäköisyydellä kasvit ovat kyseisistä tuhoojista vapaita.
                  
               
                     (8)
                  
                  
                     Israel toimitti 1 päivänä syyskuuta 2019 komissiolle pyynnön, joka koski juurrutettujen, lehdellisten, vartettujen istutettaviksi tarkoitettujen Persea americana Mill. -lajin kasvien, joiden mukana on kasvualusta ja joiden halkaisija varren tyvessä on enintään 1 cm, ja Persea americana Mill. -lajiin kuuluvien istutettaviksi tarkoitettujen kasvien juurruttamattomien pistokkaiden vientiä unioniin. Pyynnön mukana toimitettiin asiaa koskeva tekninen asiakirja-aineisto.
                  
               
                     (9)
                  
                  
                     Elintarviketurvallisuusviranomainen antoi 26 päivänä marraskuuta 2020 tieteellisen lausunnon Israelista peräisin oleviin Persea americana Mill. -lajin istutettaviksi tarkoitettuihin kasveihin liittyvästä hyödykkeen riskinarvioinnista (6). Elintarviketurvallisuusviranomainen katsoi, että Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis ja Tetraleurodes perseae ovat asianomaisten istutettaviksi tarkoitettujen kasvien kannalta merkityksellisiä tuhoojia, ja arvioi asiakirja-aineistossa kyseisten tuhoojien osalta kuvatut riskinvähentämistoimenpiteet sekä sen, millä todennäköisyydellä kasvit ovat kyseisistä tuhoojista vapaita.
                  
               
                     (10)
                  
                  
                     Kyseisten lausuntojen perusteella olisi otettava käyttöön asianomaisten tuhoojien riskiin kohdistuvat tarvittavat toimenpiteet kasvinterveyteen liittyvinä tuontivaatimuksina, jotta voidaan varmistaa, että asianomaisten kasvien tuomisesta unioniin aiheutuva kasvinterveysriski saadaan pienennettyä hyväksyttävälle tasolle. Tästä syystä Israelista peräisin olevat paljasjuuriset, lepotilassa olevat, lehdettömät, yhden vuoden ikäiset istutettaviksi tarkoitetut Ficus carica L. -lajin kasvit, joiden halkaisija varren tyvessä on enintään 2 cm, ja Ficus carica L. -lajiin kuuluvat istutettaviksi tarkoitettujen kasvien yhden vuoden ikäiset juurrutetut pistokkaat, joissa ei ole lehtiä ja joiden mukana on kasvualusta ja joiden halkaisija varren tyvessä on enintään 1 cm, sekä Israelista peräisin olevat juurrutetut, lehdelliset, vartetut istutettaviksi tarkoitetut Persea americana Mill. -lajin kasvit, joiden mukana on kasvualusta ja joiden halkaisija varren tyvessä on enintään 1 cm, ja Persea americana Mill. -lajiin kuuluvien istutettaviksi tarkoitettujen kasvien juurruttamattomat pistokkaat olisi poistettava täytäntöönpanoasetuksen (EU) 2018/2019 liitteestä ja tarvittavat tuontiin liittyvät kasvinsuojelutoimenpiteet olisi lisättävä täytäntöönpanoasetuksen (EU) 2020/1213 liitteeseen.
                  
               
                     (11)
                  
                  
                     Kun otetaan huomioon kunkin asianomaisen kasvin osalta tunnistettujen tuhoojien suuri määrä ja elintarviketurvallisuusviranomaisen havaitsemat epävarmuustekijät, katsotaan, että pelkästään soveltamalla Israelin asiakirja-aineistoissa ehdottamia toimenpiteitä ei voida pienentää asianomaisten kasvien tuonnista unioniin aiheutuvaa riskiä hyväksyttävälle tasolle. Kasvinterveysriskin pienentämiseksi hyväksyttävälle tasolle ja rajoittamatta komission täytäntöönpanoasetuksen (EU) 2019/2072 (7) liitteessä VII vahvistettujen tuontivaatimusten soveltamista edellytyksenä olisi oltava, että kyseiset kasvit kasvatetaan tuhoojista vapailla tuotantopaikoilla siten, että ne on fyysisesti suojattu asianomaisten tuhohyönteisten kulkeutumiselta, ja että ne tarkastetaan virallisesti kyseisten tuhoojien havaitsemiseksi. Lisäksi sellaisten Israelista peräisin olevien Persea americana Mill. -lajin istutettaviksi tarkoitettujen kasvien juurruttamattomien pistokkaiden osalta, joiden varren enimmäishalkaisijaa ei ole täsmennetty asiakirja-aineistossa, olisi tällaisten unioniin tuotaviksi esitettyjen kasvien osalta hyväksyttävä enintään 2 senttimetrin halkaisija varren tyvessä. Asianomaisten kasvien lähetysten tarkastusta välittömästi ennen vientiä olisi myös tiukennettava verrattuna Israelin toimittamissa asiakirja-aineistoissa ilmoitettuun tarkastukseen.
                  
               
                     (12)
                  
                  
                     
                        Bemisia tabaci, Euwallacea fornicatus sensu lato (kuuluu heimoon Scolytidae (Euroopan ulkopuoliset)), Hypothenemus leprieuri (kuuluu heimoon Scolytidae (Euroopan ulkopuoliset)), Scirtothrips dorsalis ja Spodoptera frugiperda luetellaan unionikaranteenituhoojina täytäntöönpanoasetuksen (EU) 2019/2072 liitteessä II. Tuhoojia Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans ja Tetraleurodes perseae ei ole vielä sisällytetty täytäntöönpanoasetuksen (EU) 2019/2072 liitteessä II olevaan unionikaranteenituhoojien luetteloon, mutta ne saattavat täyttää siihen sisällyttämistä koskevat edellytykset, kunhan täydellinen riskinarviointi on tehty. Tästä syystä edellä mainitut kasvinsuojelutoimenpiteet ovat tarpeen kyseisten tuhoojien osalta, kunnes täydellinen riskinarviointi on tehty.
                  
               
                     (13)
                  
                  
                     Sen vuoksi täytäntöönpanoasetuksia (EU) 2018/2019 ja (EU) 2020/1213 olisi muutettava.
                  
               
                     (14)
                  
                  
                     Täytäntöönpanoasetuksen (EU) 2020/1213 liitteessä on useita virheitä sikäli kuin on kyse viittauksista muuhun unionin kasvinterveyslainsäädäntöön.
                  
               
                     (15)
                  
                  
                     Sen vuoksi täytäntöönpanoasetus (EU) 2020/1213 olisi oikaistava.
                  
               
                     (16)
                  
                  
                     Terveys- ja kasvinsuojelutoimista tehdystä Maailman kauppajärjestön sopimuksesta johtuvien unionin velvoitteiden noudattamiseksi kyseisten hyödykkeiden tuontia olisi jatkettava mahdollisimman pian. Tämän asetuksen olisi sen vuoksi tultava voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
                  
               
                     (17)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2018/2019 muuttaminen
            Muutetaan täytäntöönpanoasetuksen (EU) 2018/2019 liite tämän asetuksen liitteen I mukaisesti.
         
         
            2 artikla
            Täytäntöönpanoasetuksen (EU) 2020/1213 muuttaminen ja oikaiseminen
            Muutetaan ja oikaistaan täytäntöönpanoasetuksen (EU) 2020/1213 liite tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2018/2019, annettu 18 päivänä joulukuuta 2018, väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten (EUVL L 323, 19.12.2018, s. 10).
         
            (3)  Komission täytäntöönpanoasetus (EU) 2018/2018, annettu 18 päivänä joulukuuta 2018, Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä (EUVL L 323, 19.12.2018, s. 7).
         
            (4)  Komission täytäntöönpanoasetus (EU) 2020/1213, annettu 21 päivänä elokuuta 2020, täytäntöönpanoasetuksen (EU) 2018/2019 liitteestä poistettujen tiettyjen kasvien, kasvituotteiden ja muiden tavaroiden tuomista unioniin koskevista kasvinsuojelutoimenpiteistä (EUVL L 275, 24.8.2020, s. 5).
         
            (5)  EFSA PLH Panel (kasvien terveyttä käsittelevä Euroopan elintarviketurvallisuusviranomaisen lautakunta), Scientific Opinion on the commodity risk assessment of Ficus carica plants from Israel, EFSA Journal 2021;19(1):6353, https://doi.org/10.2903/j.efsa.2021.6353
         
            (6)  EFSA PLH Panel, Scientific Opinion on the commodity risk assessment of Persea americana from Israel, EFSA Journal 2021;19(2):6354, https://doi.org/10.2903/j.efsa.2021.6354
         
            (7)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
      
      
         
            LIITE I
            Muutetaan täytäntöönpanoasetuksen (EU) 2018/2019 liitteessä olevan 1 kohdan taulukossa oleva toinen sarake ”Kuvaus” seuraavasti:
            
                        1)
                     
                     
                        korvataan kohta ”Ficus carica L.” seuraavasti:
                        ”Ficus carica L., muut kuin Israelista peräisin olevat paljasjuuriset, lepotilassa olevat, lehdettömät, yhden vuoden ikäiset istutettaviksi tarkoitetut Ficus carica L. -lajin kasvit, joiden halkaisija varren tyvessä on enintään 2 senttimetriä, ja Ficus carica L. -lajiin kuuluvien istutettaviksi tarkoitettujen kasvien yhden vuoden ikäiset juurrutetut pistokkaat, joissa ei ole lehtiä ja joiden mukana on kasvualusta ja joiden halkaisija varren tyvessä on enintään 1 senttimetri”;
                     
                  
                        2)
                     
                     
                        korvataan kohta ”Persea Mill.” seuraavasti:
                        ”Persea Mill., muut kuin Israelista peräisin olevat juurrutetut, lehdelliset, vartetut istutettaviksi tarkoitetut Persea americana Mill. -lajin kasvit, joiden mukana on kasvualusta ja joiden halkaisija varren tyvessä on enintään 1 senttimetri, ja Persea americana Mill. -lajiin kuuluvien istutettaviksi tarkoitettujen kasvien juurruttamattomat pistokkaat, joiden halkaisija on enintään 2 senttimetriä”.
                     
                  
      
      
         
            LIITE II
            A OSA
            Muutetaan täytäntöönpanoasetuksen (EU) 2020/1213 liitteessä oleva taulukko seuraavasti:
            
                        1)
                     
                     
                        Lisätään Albizia julibrissin Durazzini -lajiin kuuluvia istutettaviksi tarkoitettuja, paljasjuurisia, vartettuja, lepotilassa olevia ja halkaisijaltaan enintään 2,5 senttimetrin paksuisia kasveja koskevan toisen kohdan jälkeen kohta seuraavasti:
                        
                                    Kasvit, kasvituotteet ja muut tavarat
                                 
                                 
                                    CN-koodit
                                 
                                 
                                    Alkuperämaana oleva kolmas maa
                                 
                                 
                                    Toimenpiteet
                                 
                              
                                    ”Ficus carica L. -lajiin kuuluvat paljasjuuriset, lepotilassa olevat, lehdettömät, yhden vuoden ikäiset istutettaviksi tarkoitetut kasvit, joiden halkaisija varren tyvessä on enintään 2 cm, ja Ficus carica L. -lajiin kuuluvien istutettaviksi tarkoitettujen kasvien yhden vuoden ikäiset juurrutetut pistokkaat, joissa ei ole lehtiä ja joiden mukana on kasvualusta ja joiden halkaisija varren tyvessä on enintään 1 cm
                                 
                                 
                                    
                                                 
                                             
                                             
                                                ex 0602 20 20 
                                             
                                          
                                                 
                                             
                                             
                                                ex 0602 20 80 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 46 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                                 
                                             
                                             
                                                ex 0602 90 70 
                                             
                                          
                                 
                                    Israel
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Aonidiella orientalis-, Colletotrichum siamense-, Euwallacea fornicatus sensu lato-, Hypothenemus leprieuri-, Icerya aegyptiaca-, Neocosmospora euwallaceae-, Neoscytalidium dimidiatum-, Nipaecoccus viridis-, Oligonychus mangiferus-, Phenacoccus solenopsis-, Plicosepalus acaciae-, Retithrips syriacus-, Russellaspis pustulans-, Scirtothrips dorsalis- ja Spodoptera frugiperda -tuhoojista,
                                                         
                                                      
                                                            ii)
                                                         
                                                         
                                                            kasvit on kasvatettu yhtäjaksoisesti tuotantopaikassa, siihen kuuluvine tuotantotiloineen, jonka alkuperämaan kansallinen kasvinsuojeluelin on rekisteröinyt ja jota se valvoo,
                                                         
                                                      
                                                            iii)
                                                         
                                                         
                                                            kasvit on kasvatettu yhtäjaksoisesti tilassa, joka on ollut fyysisesti suojattu Aonidiella orientalis-, Icerya aegyptiaca-, Nipaecoccus viridis-, Oligonychus mangiferus-, Phenacoccus solenopsis-, Retithrips syriacus- ja Russellaspis pustulans -tuhoojien kulkeutumiselta ja jolle on tehty viralliset tarkastukset joka 45. päivä ja joka on todettu vapaaksi kaikista i alakohdassa luetelluista tuhoojista; jos tuotantopaikassa epäillään jonkin i alakohdassa luetellun tuhoojan esiintymistä, on suoritettu asianmukaiset käsittelyt sen varmistamiseksi, että tuhoojia ei enää esiinny, ja
                                                         
                                                      
                                                            iv)
                                                         
                                                         
                                                            kasvilähetyksille on välittömästi ennen vientiä tehty virallinen tarkastus Aonidiella orientalis-, Icerya aegyptiaca-, Nipaecoccus viridis-, Oligonychus mangiferus-, Phenacoccus solenopsis-, Plicosepalus acaciae-, Retithrips syriacus- ja Russellaspis pustulans -tuhoojien esiintymisen varalta siten, että otoskoko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla, ja virallinen tarkastus Colletotrichum siamense- ja Neoscytalidium dimidiatum -tuhoojien esiintymisen varalta, myös toteuttamalla kasveille sattumanvarainen näytteenotto ja testaus,
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on komission täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.”;
                                                         
                                                      
                                          
                              
                  
                        2)
                     
                     
                        Lisätään Jasminum polyanthum Franchet, istutettaviksi tarkoitettujen kasvien juurruttamattomia pistokkaita koskevan kohdan jälkeen kohdat seuraavasti:
                        
                                    Kasvit, kasvituotteet ja muut tavarat
                                 
                                 
                                    CN-koodit
                                 
                                 
                                    Alkuperämaana oleva kolmas maa
                                 
                                 
                                    Toimenpiteet
                                 
                              
                                    ”Persea americana Mill., juurrutetut, lehdelliset, vartetut istutettaviksi tarkoitetut kasvit, joiden mukana on kasvualusta ja joiden halkaisija varren tyvessä on enintään 1 cm
                                 
                                 
                                    
                                                 
                                             
                                             
                                                ex 0602 90 41 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                 
                                    Israel
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Aonidiella orientalis-, Aulacaspis tubercularis-, Avocado sunblotch viroid-, Bemisia tabaci-, Colletotrichum aenigma-, Colletotrichum alienum-, Colletotrichum fructicola-, Colletotrichum perseae-, Colletotrichum siamense-, Colletotrichum theobromicola-, Euwallacea fornicatus sensu lato-, Icerya aegyptiaca-, Lasiodiplodia pseudotheobromae-, Maconellicoccus hirsutus-, Milviscutulus mangiferae-, Neocosmospora euwallaceae-, Neoscytalidium dimidiatum-, Nipaecoccus viridis-, Oligonychus perseae-, Paracoccus marginatus-, Penthimiola bella-, Pseudococcus cryptus-, Pulvinaria psidii-, Retithrips syriacus-, Scirtothrips dorsalis- ja Tetraleurodes perseae -tuhoojista,
                                                         
                                                      
                                                            ii)
                                                         
                                                         
                                                            kasvit on kasvatettu yhtäjaksoisesti tuotantopaikassa, siihen kuuluvine tuotantotiloineen, jonka alkuperämaan kansallinen kasvinsuojeluelin on rekisteröinyt ja jota se valvoo,
                                                         
                                                      
                                                            iii)
                                                         
                                                         
                                                            kasvit on kasvatettu yhtäjaksoisesti tilassa, joka on ollut fyysisesti suojattu Aonidiella orientalis-, Aulacaspis tubercularis-, Icerya aegyptiaca-, Maconellicoccus hirsutus-, Milviscutulus mangiferae-, Nipaecoccus viridis-, Oligonychus perseae-, Paracoccus marginatus-, Penthimiola bella-, Pseudococcus cryptus-, Pulvinaria psidii-, Retithrips syriacus- ja Tetraleurodes perseae -tuhoojien kulkeutumiselta ja jolle on tehty viralliset tarkastukset joka 45. päivä ja joka on todettu vapaaksi kaikista i alakohdassa luetelluista tuhoojista; jos tuotantopaikassa epäillään jonkin i alakohdassa luetellun tuhoojan esiintymistä, on suoritettu asianmukaiset käsittelyt sen varmistamiseksi, että tuhoojia ei enää esiinny, ja
                                                         
                                                      
                                                            iv)
                                                         
                                                         
                                                            kasvilähetyksille on välittömästi ennen vientiä tehty virallinen tarkastus Aonidiella orientalis-, Aulacaspis tubercularis-, Icerya aegyptiaca-, Maconellicoccus hirsutus-, Milviscutulus mangiferae-, Nipaecoccus viridis-, Oligonychus perseae-, Paracoccus marginatus-, Penthimiola bella-, Pseudococcus cryptus-, Pulvinaria psidii-, Retithrips syriacus- ja Tetraleurodes perseae -tuhoojien esiintymisen varalta siten, että otoskoko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla, ja virallinen tarkastus Avocado sunblotch viroid-, Colletotrichum aenigma-, Colletotrichum alienum-, Colletotrichum fructicola-, Colletotrichum perseae-, Colletotrichum siamense-, Colletotrichum theobromicola-, Lasiodiplodia pseudotheobromae- ja Neoscytalidium dimidiatum -tuhoojien esiintymisen varalta, myös toteuttamalla kasveille sattumanvarainen näytteenotto ja testaus,
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on komission täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.
                                                         
                                                      
                                          
                              
                                    
                                       Persea americana Mill., istutettaviksi tarkoitettujen kasvien juurruttamattomat pistokkaat, joiden halkaisija on enintään 2 cm
                                 
                                 
                                    ex 0602 10 90 
                                 
                                 
                                    Israel
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Aonidiella orientalis-, Aulacaspis tubercularis-, Avocado sunblotch viroid-, Colletotrichum aenigma-, Colletotrichum alienum-, Colletotrichum fructicola-, Colletotrichum perseae-, Colletotrichum siamense-, Colletotrichum theobromicola-, Euwallacea fornicatus sensu lato-, Icerya aegyptiaca-, Lasiodiplodia pseudotheobromae-, Maconellicoccus hirsutus-, Milviscutulus mangiferae-, Neocosmospora euwallaceae-, Neoscytalidium dimidiatum-, Nipaecoccus viridis-, Oligonychus perseae-, Paracoccus marginatus-, Pseudococcus cryptus-, Pulvinaria psidii-, Retithrips syriacus- ja Scirtothrips dorsalis -tuhoojista,
                                                         
                                                      
                                                            ii)
                                                         
                                                         
                                                            kasvit on kasvatettu yhtäjaksoisesti tuotantopaikassa, siihen kuuluvine tuotantotiloineen, jonka alkuperämaan kansallinen kasvinsuojeluelin on rekisteröinyt ja jota se valvoo,
                                                         
                                                      
                                                            iii)
                                                         
                                                         
                                                            kasvit on kasvatettu yhtäjaksoisesti tilassa, joka on ollut fyysisesti suojattu Aonidiella orientalis-, Aulacaspis tubercularis-, Icerya aegyptiaca-, Maconellicoccus hirsutus-, Milviscutulus mangiferae-, Nipaecoccus viridis-, Oligonychus perseae-, Paracoccus marginatus-, Pseudococcus cryptus-, Pulvinaria psidii- ja Retithrips syriacus -tuhoojien kulkeutumiselta ja jolle on tehty viralliset tarkastukset joka 45. päivä ja joka on todettu vapaaksi kaikista i alakohdassa luetelluista tuhoojista; jos tuotantopaikassa epäillään jonkin i alakohdassa luetellun tuhoojan esiintymistä, on suoritettu asianmukaiset käsittelyt sen varmistamiseksi, että tuhoojia ei enää esiinny, ja
                                                         
                                                      
                                                            iv)
                                                         
                                                         
                                                            kasvilähetyksille on välittömästi ennen vientiä tehty virallinen tarkastus Aonidiella orientalis-, Aulacaspis tubercularis-, Icerya aegyptiaca-, Maconellicoccus hirsutus-, Milviscutulus mangiferae-, Nipaecoccus viridis-, Oligonychus perseae-, Paracoccus marginatus-, Pseudococcus cryptus-, Pulvinaria psidii- ja Retithrips syriacus -tuhoojien esiintymisen varalta siten, että otoskoko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla, ja virallinen tarkastus Avocado sunblotch viroid-, Colletotrichum aenigma-, Colletotrichum alienum-, Colletotrichum fructicola-, Colletotrichum perseae-, Colletotrichum siamense-, Colletotrichum theobromicola-, Lasiodiplodia pseudotheobromae- ja Neoscytalidium dimidiatum -tuhoojien esiintymisen varalta, myös toteuttamalla kasveille sattumanvarainen näytteenotto ja testaus,
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on komission täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.”
                                                         
                                                      
                                          
                              
                  B OSA
            Oikaistaan täytäntöönpanoasetuksen (EU) 2020/1213 liitteessä oleva taulukko seuraavasti:
            
                        1)
                     
                     
                        Korvataan kahdessa Acer japonicum Thunberg-, Acer palmatum Thunberg- ja Acer shirasawanum Koidzumi -lajeihin kuuluvia paljasjuurisia, lepotilassa olevia, lehdettömiä, vartettuja tai silmutettuja yhden, kahden tai kolmen vuoden ikäisiä istutettaviksi tarkoitettuja kasveja koskevassa kohdassa neljännen sarakkeen ”Toimenpiteet” b kohdan i alakohdassa ilmaisu ”komission täytäntöönpanoasetuksen (EU) 2020/1362” ilmaisulla ”komission täytäntöönpanoasetuksen (EU) 2020/1213”;
                     
                  
                        2)
                     
                     
                        Korvataan Jasminum polyanthum Franchet, istutettaviksi tarkoitettujen kasvien juurruttamattomia pistokkaita koskevassa kohdassa neljännen sarakkeen ”Toimenpiteet” b kohdan i alakohdassa ilmaisu ”komission täytäntöönpanoasetuksen (EU) 2021/419” ilmaisulla ”komission täytäntöönpanoasetuksen (EU) 2020/1213”.